Datum, priroda odluke i datum stupanja na snagu

Odluka br. 185/1/12.5.2016. Odbora za kreditna pitanja i pitanja osiguranja Grčke središnje banke o sljedećem: 1) nastavku zabrane da društvo za osiguranje obavlja novu djelatnost osiguranja u svim svojim aktivnostima u svim vrstama osiguranja te zabrane svih dodatnih izmjena kojima bi se povećale premije osiguranja, osigurani kapital i/ili naknade od pokrića osiguranja u okviru postojećih ugovora o osiguranju i o zadržavanju već imenovanog upravitelja osiguranja, koji će posebno osiguravati naplatu premija i drugih zahtjeva društva za osiguranje te podnositi detaljna tjedna izvješća o imovini i obvezama; 2) obvezi upravnog odbora društva za osiguranje, u suradnji s upraviteljem osiguranja, da traži ugovaratelja društva za osiguranje radi prijenosa portfelja osiguranja koji se sastoji od postojećih pojedinačnih polica životnog osiguranja koje obuhvaćaju tjelesne ozljede u vrsti I.3 koje isključivo proizlaze iz bolesti ili bolesti/nesreće te koje pripadaju sljedećim vrstama iz članka 5. Zakona 4364/2016: (a) I.1. osiguranje za slučaj doživljenja ugovorene dobi, osiguranje za slučaj smrti, životno osiguranje s povratom premija; (b) I.2. osiguranje prihoda; (c) III. životno osiguranje povezano s ulaganjima. Rok za iskaz interesa potencijalnog društva za osiguranje koje podnosi prijavu jest 20. svibnja 2016. u 12:00 (podne). 3) obustavi plaćanja društva za osiguranje do 15. srpnja 2016. u sljedećim slučajevima: (a) djelomičan ili potpun otkup ugovora o osiguranju u svim vrstama osiguranja; (b) plaćanje prihoda od viška matematičkih pričuva u skladu s uvjetima ugovora o osiguranju vrsti I1 i I2, osim u slučaju prestanka ugovora o osiguranju ili isplate mirovine; (c) plaćanje svih dodatnih naknada (bonusa) koje su bile osigurane tijekom trajanja ugovora o osiguranju prije njihova dospijeća u svim vrstama osiguranja; (d) naknade za prijevremeno povlačenje osiguranih osoba sa skupnim ugovorima o osiguranju u vrsti osiguranja VII; (e) odobravanje kredita u okviru ugovora o osiguranju ili povećanje postojećih nepodmirenih iznosa dugova, u svim vrstama osiguranja; (f) obveze posrednika da izvršavaju ugovorne obveze koje se odnose na plaćanje naknada, dodataka i dodatnih provizija uz provizije koje odgovaraju premijama osiguranja; (g) troškovi izobrazbe posrednika i troškovi nastali zapošljavanjem, izobrazbom i financiranjem novih posrednika; (h) amortizacije ili kamate koje društvo za osiguranje mora platiti kako bi servisiralo svoje ugovore o kreditu ili obveznice; (i) primanja, dodaci i troškovi bilo koje vrste članova upravnog odbora; (j) operativni troškovi društva za osiguranje osim minimalnih potrebnih za osiguranje funkcioniranja društva. Navedena plaćanja podliježu članku 229. stavku 3. Zakona 4364/2016 u pogledu odgode rokova, postupovnih akata o mjerama provedbe i zahtjeva za privremenu pravnu zaštitu; 4) zabrani svih izravnih ili neizravnih financiranja društva za osiguranje od strane njegova društva kćeri, koje je također društvo za osiguranje pod nazivom „International Life General Insurance S.A.”, te svih transakcija između njih koje uključuju prodaju i kupnju imovine; 5) zabrani svih izravnih ili neizravnih financiranja ili davanja likvidnosne linije članovima upravnog odbora, dioničarima i društvima povezanima s društvom za osiguranje. Stupanje na snagu: 12. svibnja 2016. Prestanak važenja: Nije definirano.